GiliGold/VAD_KnessetCorpus huggingface dataset:
אברהם בורג: אז אם יש סכמה על האיכות של השכר שלנו, על ההיקפים שהוא מקיף בתוכו, על התהליכים ההיסטוריים והוועדתיים הפנימיים והחיצוניים, אנחנו מגיעים לסוגיית העדכון.
אברהם בורג: אני מניח, אגב, שהפגישה הזאת היא לא פגישה שבה מסתיימים דברים.
אברהם בורג: אתה מתחיל תהליך וזה חוזר לשולחן השרטוט ועולות הצעות, וזה צריך להיגמר בסוף באחת משתי החלטות, או שימור המצב הקיים או שינויו לאחת מן האלטרנטיבות.
אברהם בורג: אני רואה את זה בתור פתיחה של דיון, ויכול להיות אפילו שהוועדה תחזור ותשקול חלק מן השאלות.
אברהם בורג: שמעתי את השופט אומר שהם לא נתנו את דעתם במעבר מממשלה לכנסת, מכנסת לממשלה, אבל התחיל דיון.
אברהם בורג: בתחילת הדיון אני רוצה להגיד כאן את עמדתי.
אברהם בורג: אני לא חושש משני סוגי מורים בחדר המורים.
אברהם בורג: את הארגומנט על שכר דיפרנציאלי אנחנו שומעים הרבה פעמים בעניין איך ייראה חדר המורים, ואני לא חושש.
אברהם בורג: אני יכול לתת לכם דוגמה מעצמי.
אברהם בורג: יש לי כמעט כל סוגי הפנסיה האפשריים.
אברהם בורג: הייתי חבר-כנסת מ-1988 עד 1995, יש לי פנסיה תקציבית, יצאתי מהכנסת לחמש שנים בסוכנות ובנו לי פנסיה אחרת, עכשיו יש לי פנסיה בהקשר הזה שהיא במסגרת של הרעת תנאים, שהיא פנסיה צוברת, ואני גם לא מצליח לחבר אותה לפנסיה בסוכנות.
אברהם בורג: כשאני אגיע לגיל שאצטרך לחבר את כל הפנסיות, לא אזכור איפה הן נמצאות כולן.
אברהם בורג: בי יש שני המבנים האלה, ואני יכול לחיות עם זה בשלום, כי זה תהליך שעובר.
אברהם בורג: בכל כנסת כ-35% מחברי הכנסת מתחלפים.
אברהם בורג: נכון שיש גרעין קבוע הרבה יותר יציב, אבל יש התחלפות, ואתה מניח את הנחת העבודה לדור הבא.
אברהם בורג: העיקרון שאנחנו מחפשים אותו כאן הוא "אני מאמין" ציבורי, שאפשר להתווכח עליו.
אברהם בורג: ה"אני מאמין" הציבורי שלי אומר, שלגבי מנגנון עדכון אנחנו צריכים תמיד לשאוף להתחבר למנגנון העדכון הנמוך ביותר, ולא למנגנון העדכון הגבוה ביותר.
אברהם בורג: אפשר להתווכח על זה, אבל זאת העמדה שלי שנובעת מהשיג ושיח של ציבור לעומת שליח ציבור.
אברהם בורג: השאלה האם זה נכון או לא היא סוגיה ערכית.
אברהם בורג: דבר שני, אני חושב שאחד הדברים שאנחנו צריכים לנקוט בהם, וכאן אני קובע את עמדתי לגבי המשך הדיון, הוא שאסור לחשוב על דבר מהסוג הזה ברמה של מכאן ועד הנצח.
אברהם בורג: צריך לקבוע תקופה, שהיא תקופה סבירה – שלום אומר חמש שנים, ואני מרגיש שניתן בשלוש שנים להרגיש את ההשלכות של דבר מהסוג הזה.
אברהם בורג: אפשר גם לקבוע את המנגנונים, שאם השינוי הזה לא יעמוד בציפיות, לאמור על השפעות במשק, על השלכות רוחב, על השלכות אורך, כמעט באופן אוטומטי חוזרים לשיטה הקיימת.
אברהם בורג: זאת אומרת, יכול להיות שתחסוך אפילו את הצורך בעוד דיון "מבייש ציבורית", כי קבעת תקופת ניסיון, אתה רוצה לראות איך היא עובדת, אתה רוצה לראות את ההשלכות שלה.
אברהם בורג: יכול להיות שיש כאן נזקים שאנחנו לא רואים אותם, אבל לא לנסות דבר מן הסוג הזה, אם זה 1.1%, אם זה 1.2%, שיביא את זה לאחד מהסולמות המתוארים כאן, זה נראה לי דבר שלפחות לנסות אותו מבחינת ההיגיינה הציבורית הוא לא פסול.
שאול יהלום: בהמשך לדבריו של יושב-ראש הכנסת ובהמשך לדבריו של גרנית, הייתי לוקח את השכר במשק, כאן יש לנו טבלה על 10 שנים ואני מוכן לקחת 20 שנה, ולומר מדד ועוד הממוצע של 20 השנים.
שאול יהלום: זאת אומרת, כאן זה יוצא 2.9%, ואני מציע לנסות למשך חמש השנים הבאות לקחת את המדד, להוסיף לו את הממוצע, כי אז זה לא צורם.
שאול יהלום: הרי זה שזה עלה ב-1.2%, שוכחים את זה.
שאול יהלום: כשפתאום זה עולה ב-6%, אז יש ביקורת.
שאול יהלום: אבל אם עושים ממוצע בין 1% ל-6% ל-3%, נגיע ל-3%, וזה סביר.
שאול יהלום: לכן אני מציע לקחת תקופת זמן ארוכה מאוד, מצדי 20 שנה, להוסיף למדד ולנסות לחמש שנים.
השופט בדימוס שאול אלוני: בדיעבד נדמה לי, שהוועדה שאני יושב-ראש שלה עשתה טעות גסה שלא הזמינה את חבר הכנסת חיים כץ, כי הצלחנו להרגיז אותו מאוד.
השופט בדימוס שאול אלוני: זאת זכותו כמובן, אבל גם זכותי להגיד את זה.
השופט בדימוס שאול אלוני: אני מבקש להגיד שחבר הכנסת חיים כץ לא ביקש להתקבל בנושא שאנחנו עומדים לדון בו היום, ולוועדה יש מדיניות בהזמנה של אנשים, היא ממעטת מאוד בהזמנה.
השופט בדימוס שאול אלוני: זאת החלטה של הוועדה כולה, שלא להזמין את חבר הכנסת חיים כץ.
השופט בדימוס שאול אלוני: מכאן ועד להגיד שהוועדה הזאת היא עלומה?
השופט בדימוס שאול אלוני: אם היא עלומה, אז כל ועדה היא עלומה.
השופט בדימוס שאול אלוני: היא יושבת בבניין הכנסת, היא מנהלת פרוטוקולים.
השופט בדימוס שאול אלוני: חבר הכנסת כץ מוזמן לבדוק את כל הפרוטוקולים, הכל גלוי לעין, ואני לא יודע מה זה עלומה.
השופט בדימוס שאול אלוני: אני לא חושב שהוועדה הזאת, כמו כל ועדה אחרת, ניחנה בכל החכמה שבעולם והיא מיצתה את חכמתה.
השופט בדימוס שאול אלוני: אחרי ששומעים דברים אפשר לשוב ולדון ולבחון את הדברים, ואין שום סוף פסוק, כפי שאמר יושב-ראש הכנסת.
השופט בדימוס שאול אלוני: הדברים יכולים להיבחן מחדש.
השופט בדימוס שאול אלוני: קיבלתי את הרושם, שמישהו סבור כאן שההצמדה למדד פוגעת בתוספת היוקר, ולא היא.
השופט בדימוס שאול אלוני: אין כל קשר בין אותה הצמדה למדד בתוספת היוקר.
השופט בדימוס שאול אלוני: חבר הכנסת חיים כץ, שהוא בוודאי מומחה גדול ממני ליחסי עבודה, אומר שאין חיה כמו הצמדה למדד, אבל תמהני איפה הוא מצא חיה כמו הצמדה לשכר הממוצע במשק, כי כשהצמידו את זה לא היתה חיה כזאת.
השופט בדימוס שאול אלוני: המציאו חיה לעניין הזה, אבל אף אחד לא כעס על זה.
השופט בדימוס שאול אלוני: אז יכול להיות שצריך להמציא חיות, וכפי שאמר חבר הכנסת יהלום צריך למצוא פטנט.
השופט בדימוס שאול אלוני: אבל זה שאין תקדים לזה או שבעבר לא היו דברים כאלה, זה לא פוסל את ההצעה.
השופט בדימוס שאול אלוני: שמענו פה הצעה שבעיני היא הצעה מאוד נבונה, הצמדה למדד פלוס משהו שמשקף, ואינני יודע מהו ה"משהו" הזה ברגע זה, אבל בעיקרון אני חושב שצריך לבחון את הדברים האלה ואני מניח שהוועדה תבחן אותם.
השופט בדימוס שאול אלוני: תודה רבה.
יוסי כץ: אני מודה לכולם על ההשתתפות בדיון.
יוסי כץ: כפי שנאמר כאן, זה דיון ראשוני.
יוסי כץ: אני חושב שאנחנו נחלק לכל חברי הכנסת את הפרוטוקול, כדי שכולם יוכלו להביע את עמדתם.
יוסי כץ: בעקבות הדיון הזה עלה במוחי רעיון שבהחלט יכול לשמש פתרון, למשל הצמדה למדד פלוס 25% מהמדד.
יוסי כץ: בדקתי את זה על פני שנים, וזאת תוספת קטנה שאיננה פוגעת במשא-ומתן שלכם להסכמי שכר, אבל היא בכל זאת נותנת איזשהו ביטוי.
יוסי כץ: אבל, כאמור, צריך לעבד את הדברים בצורה רצינית, לחשוב על הנושא בצורה יסודית.
יוסי כץ: אני קיבלתי אתמול הערכת מצב של הממונה על השכר, שבשנה הקרובה השכר הממוצע צפוי לעלות באפס אחוזים, ולכן אני לא חושב שאנחנו צריכים למהר.
יוסי כץ: אנחנו צריכים להחליט אחרי שבחנו את כל הדברים ולהביא החלטה מגובשת.
יוסי כץ: הנושא הראשון שבו נדון הוא הרכב הוועדה המשותפת של ועדת החוץ והביטחון וועדת החוקה, חוק ומשפט לדיון בחוק שירות הביטחון הכללי, התשנ"ח-1988.
יוסי כץ: את ועדת החוץ והביטחון ייצג חבר הכנסת דן מרידור כיושב ראש, ומלבדו יכהנו באותה ועדה משה ארנס, חיים רמון, רן כהן ובני אלון.
החוקה ייצגו: אני מעמיד להצבעה את אישור הרכב הוועדה.
החוקה ייצגו: הרכב הוועדה אושר.
יוסי כץ: הרכב הוועדה אושר פה אחד; תודה.
יוסי כץ: נעבור לנושא הבא בסדר יומנו - הנפקת תעודה מפלסטיק לחברי הכנסת לשעבר.
יוסי כץ: הנפקת תעודה מפלסטיק לחברי הכנסת לשעבר
יוסי כץ: חבר הכנסת לשעבר יונה יהב פנה אליי בבקשה להנפיק תעודות מפלסטיק לחברי כנסת לשעבר.
טובי חכימיאן: יש להם כבר תעודות.
אתי בן-יוסף: יש להם תעודה גדולה, כחולה.
אתי בן-יוסף: לא מפלסטיק.
ארבל אסטרחן: מה תעודה מפלסטיק תיתן לחברי הכנסת לשעבר?
אתי בן-יוסף: היא יותר נוחה לנשיאה בתיק.
יוסי כץ: אני מניח שהיא גם יותר נוחה - - -
אתי בן-יוסף: האם חבר הכנסת לשעבר יונה יהב ציין, במכתבו, נימוק לבקשה?
לי כך: משום מה מזכירות הכנסת לא מקנה אותה תעודה לחברי כנסת לשעבר.
לי כך: עובדה זו גורמת לנו לא אחת לבזיונות, במיוחד בתחנות הרכבת שם בשעות הבוקר המוקדמות ובשעות הערב המאוחרות פועלים רק האוטומטים ואלה מופעלים על ידי כרטיסי פלסטיק בלבד.
לי כך: אין כל סיבה שלחברי כנסת לשעבר, בצד התעודה המהודרת תהא גם תעודת פלסטיק.
לי כך: אודה לך אם תפעל לשם כך.".
טובי חכימיאן: גאולה, האם לחבר כנסת לשעבר אין תעודה?
גאולה רזיאל: יש לו תעודה רגילה אבל חבר הכנסת לשעבר יונה יהב מדבר על כרטיסים מגנטיים.
יוסי כץ: לצורך מה?
גאולה רזיאל: תעודה מפלסטיק נחשבת יותר נוחה לנשיאה.
טובי חכימיאן: לצורך הרכבת, הכרטיסים המגנטיים לא יעזרו לחברי הכנסת לשעבר.
טובי חכימיאן: * * * * * *
בנימין אלון: האם אני רשאי לבקש רוויזיה בקשר להרכב הוועדה המשותפת של ועדת החוץ והביטחון וועדת החוקה, חוק ומשפט בחוק שירות הביטחון הכללי?
יוסי כץ: לא; הצבענו כבר, ועכשיו אנחנו עוסקים בסעיף אחר.
ארבל אסטרחן: הוא רשאי לבקש רוויזיה.
יוסי כץ: חבר הכנסת אלון, מה מטריד אותך בהרכב שאישרנו?
בנימין אלון: ההרכב לא נראה לי.
יוסי כץ: האם אתה מבקש את הרוויזיה בשם סיעתך?
יוסי כץ: אם כך נצביע על בקשת הרוויזיה במועד מאוחר יותר.
בנימין אלון: תודה.
יוסי כץ: נחזור לנושא הקודם שאותו הפסקנו באמצע הדיון – הנפקת תעודה מפלסטיק לחברי כנסת לשעבר, שבעניינו אני שוב שואל מה הבעיה?
ארבל אסטרחן: חבר הכנסת יונה יהב טוען שבתחנות הרכבת בשעות הבוקר פועלים רק אוטומטים, והוא רוצה כרטיס כזה שיוכל להיכנס גם למכונות של הרכבת.
טובי חכימיאן: יש לו כרטיס כחול.
אתי בן-יוסף: הוא רוצה כרטיס יותר נוח לנשיאה בארנק.
יוסי כץ: טובי, את מוכנה לקחת על עצמך לברר את העניין הזה אתו?
טובי חכימיאן: ברצון.
אתי בן יוסף: אולי כדאי לאשר את הכרטיס כפי שהוא לגבי חברי כנסת וחברי כנסת לשעבר, ואם - - -
ארבל אסטרחן: בשביל מה?
ארבל אסטרחן: כולם יצטרכו לבוא לכאן להצטלם.
ארבל אסטרחן: צריך לבדוק קודם כל מה הוא רוצה; אם הוא רוצה שהכרטיס ייכנס לתוך המכונה של הרכבת – אז צריך לתאם את העניין עם הנהלת הרכבת.
יוסי כץ: יש כרטיס פלסטיק שהרכבת הוציאה לכל אחד מחברי הכנסת.
טובי חכימיאן: גם לחברי כנסת לשעבר?
יוסי כץ: מגיע להם.
טובי חכימיאן: אולי חבר הכנסת לשעבר יונה יהב התבלבל וחשב שאנחנו הוצאנו את הכרטיס?
אתי בן-יוסף: צריך לבדוק את העניין.
יוסי כץ: נעבור לנושא הבא בסדר יומנו – קביעת ועדות לדיון בהצעות לסדר היום ובהצעות חוק.
יוסי כץ: קביעת ועדות לדיון בהצעות לסדר היום ובהצעות חוק
יוסי כץ: הצעה לסדר היום בנושא אונס קבוצתי בנערה בראשון-לציון, של חברי הכנסת יהודית נאות, נעמי חזן, יגאל ביבי ותמר גוז'נסקי.
יוסי כץ: נשמעו הצעות להעביר את הנושא לדיון בוועדת הפנים ואיכות הסביבה או לוועדה לקידום מעמד האישה.
יוסי כץ: אני חושב שנושא כזה - - -
אתי בן-יוסף: יעל דיין תיכנס מיד כדי לנמק את דבריה אז אולי כדאי לעבור, בינתיים, לנושא הבא?
יוסי כץ: היא לא צריכה לנמק את ההצעה כי ברור שנושא כזה צריך לעבור לוועדה לקידום מעמד האישה.
את הנושא: הצבעה ההצעה אושרה.
היום בנושא: חבר הכנסת דוד לוי מבקש להעביר את הנושא לדיון בוועדה משותפת של ועדת הכספים וועדת העבודה, הרווחה והבריאות, בראשות ועדת העבודה.
היום בנושא: אצלי לא רשום שבמליאה מישהו הזכיר את ועדת הכספים.
היום בנושא: אם הדבר אפשרי כי אז אני מבקש להעתר לבקשתו של חבר הכנסת דוד לוי.
ארבל אסטרחן: ברגע שהעניין יגיע לוועדת הכנסת, הוועדה - - -
יוסי כץ: מצויין.
יוסי כץ: האם יש כאן מישהו שיש לו דעה אחרת בנושא הזה?
יוסי כץ: אני מבין שלא.
יוסי כץ: חבר הכנסת משעני, האם אתה מחזיק בדעתו של חבר הכנסת דוד לוי?
מרדכי משעני: בהחלט, ובאתי לכאן כדי לנמק - - -
ארבל אסטרחן: אין עדיין ועדה כזאת; צריך להקים אותה.
אתי בן-יוסף: ולקבוע בראשות מי היא תהיה.
מרדכי משעני: בראשות ועדת העבודה, הרווחה והבריאות.
יוסי כץ: אני מציע שיהיו בוועדה שתוקם 4 חברים מכל ועדה - - -
יוסי כץ: היושב ראש ייבחר מבין חברי ועדת העבודה, הרווחה והבריאות.
ארבל אסטרחן: אם מדובר על תגובת צה"ל מדוע לא להעביר את הנושא לדיון בוועדת החוץ והביטחון?
יוסי כץ: גם כאשר מדובר על פיגועים.
יוסי כץ: יחד עם זאת אף אחד לא ביקש זאת.
ארבל אסטרחן: זה לא מחייב.
יוסי כץ: אני סבור שהנושא הזה צריך להיות מועבר לוועדת הפנים ואיכות הסביבה לדיון כיוון שמדובר גם על המשטרה שהיו כלפיה טענות שהיא לא הגיעה בזמן וכו'.
יוסי כץ: חבר הכנסת אפי אושעיה, אנחנו דנים בהצעה לסדר היום בנושא הפיגוע בנתניה ותגובת צה"ל, של קבוצת חברי כנסת.
יוסי כץ: לפי דעתי ועדת הפנים ואיכות הסביבה מתאימה לדון בנושא הזה כיוון שמדובר גם על העניין של המשטרה - - -
אפי אושעיה: בהחלט.
יוסי כץ: אם כך אני מעמיד להצבעה את ההצעה להעביר את הנושא: הפיגוע בנתניה ותגובת צה"ל, לוועדת הפנים ואיכות הסביבה.
יוסי כץ: הצבעה ההצעה התקבלה.
היום בנושא: אני מעמיד להצבעה את ההצעה להעביר את הנושא לוועדת החוקה, חוק ומשפט.
היום בנושא: הצבעה ההצעה התקבלה.
יוסי כץ: אנחנו עוברים להצעת חוק הזכות לקבורה אזרחית חלופית (תיקון – השר הממונה), התשס"א-2000, של חבר הכנסת ויקטור בריילובסקי וקבוצת חברי כנסת.
יוסי כץ: נשמעו הצעות להעביר את הנושא לדיון בוועדת הפנים ואיכות הסביבה או לוועדת החוקה, חוק ומשפט.
יוסי כץ: אני מבקש לציין בהזדמנות הזאת כי מדובר על נושא רגיש.
ארבל אסטרחן: התיקון בחוק מדבר על כך שבמקום השר לענייני דתות שהיום אחראי על החוק, יבוא: שר הפנים.
ארבל אסטרחן: זה מהות השינוי.
יוסי כץ: מדובר על נושא לא כל כך פשוט; זה עניין בעייתי.
יוסי כץ: אני מעמיד להצבעה את ההצעה להעביר את הנושא הזה לוועדת הפנים ואיכות הסביבה.
יוסי כץ: נעבור לנושא הבא – שונות.
יוסי כץ: הוגשה לנו בקשה להקדמת דיון בהצעת חוק פרטי של חבר הכנסת צבי הנדל.
יוסי כץ: האם הודיעו לו לבוא לדיון?
אתי בן-יוסף: העוזר שלו היה כאן עד עכשיו.
יוסי כץ: מכל מקום חבר הכנסת הנדל מבקש לפטור מחובת הנחה את הצעת החוק לתיקון פקודת מניעת טרור (ארגון טרוריסטי), התשס"א-2001 ולקבוע בפקודה למניעת טרור את כל הארגונים, כולל כמובן אש"ף, בצורה מפורשת.
יוסי כץ: הממשלה מתנגדת לדיון הדחוף בעניין הזה, היא לא הספיקה לבדוק את הצעת החוק והיא לא רוצה שיכבלו את ידיה.
יוסי כץ: אני מעמיד להצבעה את הבקשה לדחיית הבקשה.
יוסי כץ: לידיעת
יוסי כץ: כם חבר הכנסת הנדל הוזמן לדיון אבל הוא לא נמצא כאן.
יוסי כץ: * * * * * * *
סגן מזכיר הכנסת דוד לב: כיוון שלא הייתי כאן בתחילת הישיבה, הייתי בוועדת המכרזים, אני מבקש לדעת מה הוכרע בקשר להנפקת תעודות מפלסטיק לחברי כנסת לשעבר?
יוסי כץ: הנושא הועבר לבדיקה כיוון שלא ברור לנו, בדיוק, למה חבר הכנסת לשעבר יונה יהב מתכוון.
אפי אושעיה: אדוני היושב ראש, מדובר על עניין טכני לחלוטין.
אפי אושעיה: מה הבעיה?
יוסי כץ: חבר הכנסת צבי הנדל נכנס כרגע לחדר הישיבה ואני מבקש לעדכן אותו כי דחינו את הבקשה שלו לפטור מחובת הנחה את הצעת החוק לתיקון הפקודה למניעת טרור (ארגון טרוריסטי), התשס"א-2001.
אפי אושעיה: האם קיים איזשהו הליך טכני לפיו חבר הכנסת הנדל יכול לבקש הצבעה חוזרת?
יוסי כץ: הוא יכול לבקש רוויזיה.
צבי הנדל: אני מבקש רוויזיה על ההחלטה שהתקבלה.
אפי אושעיה: אנחנו נמשיך להתנגד לבקשה שלך.
אפי אושעיה: גם הממשלה מתנגדת.
יוסי כץ: חבר הכנסת הנדל, אני רוצה לומר לך דוגרי שאני לא רוצה שתבקש רוויזיה ואז נצביע נגדה ברוב קולות.
יוסי כץ: אני רוצה להיות אתך הגון ולתת לך צ'אנס אחר.
יוסי כץ: אני אודיע לך מתי ייקבע מועד אחר להצבעה על בקשתך.
אפי אושעיה: אני מבקש לחזור לעניין הנפקת כרטיס מפלסטיק לחברי הכנסת לשעבר ולציין שמדובר על עניין טכני לחלוטין - - -
ארבל אסטרחן: חבר הכנסת לשעבר יונה יהב כתב במכתבו שבשעות הבוקר המוקדמות, ברכבת, פועלים רק האוטומטים, אין כרטיסן, והוא רוצה, כנראה, כרטיס שהמכונות של הרכבת יקלטו.
סגן מזכיר הכנסת דוד לב: להזכירכם, חבר הכנסת לשעבר יונה יהב היה זה שהמציא את כרטיסי הפלסטיק בנוסף לתעודת חברי הכנסת, אנחנו עיבדנו את הרעיון ואני מבקש להוסיף שאין כל בעיה לצרור בכרטיס פלסטיק את כל מה שרוצים, כולל את נושא הרכבת.
סגן מזכיר הכנסת דוד לב: העניין הזה, אגב, יהיה טוב גם לצורך מתן אשראי במזנון.
סגן מזכיר הכנסת דוד לב: אני מציע שהוועדה תקבל החלטה עקרונית שמאמצת את הבקשה של חבר הכנסת לשעבר יונה יהב, ובאשר לפרטים ששייכים לשאלה מה כן לצרור בכרטיס ומה לא, - אלה הם פרטים טכניים שאתם יכולים להשאיר אותם לנו.
יוסי כץ: בקשתך מקובלת עליי.
יוסי כץ: בקשר להחלטה על שכר היועצת המשפטית לכנסת אני מבקש לציין כי בחוק כתוב שהוא ייקבע על ידי יושב ראש הכנסת באישור ועדת הכנסת.
יוסי כץ: להזכירכם, קבענו קביעה עקרונית אבל לא קבענו את מועד התחולה למרות שמלשון החוק ברור שהתחולה היא מיום פרסום החוק.
יוסי כץ: כיוון שכך אני מבקש להבהיר - - -
אפי אושעיה: אני מבקש להבין; אם לא כתוב, האם לא ברור מאליו ששכרה של היועצת המשפטית לכנסת הוא מיום פרסום החוק?
יוסי כץ: אני מעמיד להצבעה את הבקשה ששכר היועץ המשפטי לכנסת יהיה מיום פרסום החוק.
יוסי כץ: אני רוצה שיהיה ברור שהתחולה של שכר היועץ המשפטי לכנסת היא מיום פרסום החוק ואני מבקש את אישור הוועדה לכך.
יוסי כץ: נעבור לנושא הבא בסדר יומנו - רוויזיה על החלטת הוועדה לפטור את הצעת חוק העונשין (תיקון – משחקי מזל), התשס"א-2001 מחובת הנחה מוקדמת על שולחן הכנסת.
יוסי כץ: רוויזיה על החלטת הוועדה לפטור את הצעת חוק העונשין (תיקון – משחקי מזל), התשס"א-2001 מחובת הנחה מוקדמת על שולחן הכנסת
יוסי כץ: האם לנציג האוצר, מר יהושע שי, יש מה להוסיף על מה שהוא כבר אמר בפעם שעברה?
יהושע שי: לאור כל המורכבות של הנושא וההיבטים השונים שלו, ואני לא אפרט אותם כיוון שהדיון שמתקיים כאן עכשיו הוא לא בהצעת החוק אלא בתהליך, - אני סבור שצריך לתת לממשלה זמן כדי שהיא תוכל להתייחס להצעת החוק לפני שמעלים אותה לקריאה טרומית.
יוסי כץ: אני מציע שנעתר לבקשתך שהצעת החוק לא תידון לפני חלוף שבועיים ימים.
יהושע שי: בוודאי יש לכם איזה שהם שיקולים שבגללם אתם רוצים לקדם מהר חקיקות ואכן יש מקרים שלגביהם החקיקה באמת דחופה ויש צורך לקצר את ההליכים במספר ימים אבל לגבי הצעת חוק כל כך מורכבת - 45 יום הם פרק זמן סביר.
יוסי כץ: גם מתוך הגינות וגם בגלל שאני אחד היוזמים של הצעת החוק הזאת אני מבין שיהיה הרבה יותר הוגן אם נגביל את עצמנו בשבועיים ימים ורק בשבוע השלישי נעמיד את הצעת החוק להצבעה.
יהושע שי: אם כבר כי אז אני מבקש לפחות חודש ימים.
אפי אושעיה: אני מתנגד להצעת יושב ראש הוועדה, לשבועיים ימים, כיוון שהחוק מעניק לממשלה, לשר האוצר, את הזכות לקבוע.
אפי אושעיה: אם הוא ירצה לממש את החוק – הוא יממש אותו.
אפי אושעיה: אם לא ירצה – הוא לא יממש אותו.
יוסי כץ: אני מכריז על הפסקה בישיבה.
יוסי כץ: להזכירכם, ברבע לאחת עשרה נקיים את ההצבעה.
בשעה 10: רוויזיה על החלטת הוועדה לפטור את הצעת חוק העונשין (תיקון – משחקי מזל) התשס"א-2001, מחובת הנחה מוקדמת על שולחן הכנסת ה צ ב ע ה ----------------------------------------------------------------------------------------------
משה גפני: אדוני יושב ראש הוועדה, אני מהוותיקים בוועדת הכנסת בכנסת, אולי לא הוותיק אבל מהוותיקים, ואני מבקש לציין שלראשונה יש מושג של שחרור מחובת הנחה שנוגע לתאריכים, שכאשר מגיע המועד ויש סיבה – למה החוק לא הגיע לפני כן, ואז ועדת הכנסת מתכנסת.
משה גפני: לראשונה אנחנו משנים את סדרי הבית בכל מה שנוגע להצעת חוק שחתום עליה יושב ראש הוועדה, שמובאת לשחרור מחובת הנחה בלי שום סיבה שבעולם.
משה גפני: הדבר הזה יהפוך להיות הפקרות בוועדה.
מיכאל איתן: הוא כבר הפך להיות הפקרות; לא יהפוך.
משה גפני: לא היה כדבר הזה ואני אומר את דבריי אלה מבלי להביע עמדה לגופו של החוק.
יוסי כץ: הודעתי בשם יוזמי החוק, שגם אם נקבל פטור מחובת הנחה, נאפשר לוועדת שרים לענייני חקיקה שבוע שבועיים - - -
יוסי כץ: אני מעמיד להצבעה את הבקשה לרוויזיה של חבר הכנסת שאול יהלום.
אפי אושעיה: אנחנו מכבדים את בקשתו של חבר הכנסת שאול יהלום להצבעה שמית.
יוסי כץ: אין בעיה להצביע בהצבעה שמית.
אתי בן-יוסף: יוסי כץ – נגד אפי אושעיה – נגד מקסים לוי – אינו נוכח
קריאה: על חשבון מי הוא מצביע?
אתי בן-יוסף: גשר.
אתי בן-יוסף: אלי בן-מנחם – אינו נוכח
אברהם-בייגה שוחט: הוא מצביע נגד.
אפי אושעיה: חבר הכנסת שוחט מחליף את חבר הכנסת אלי בן-מנחם.
אתי בן-יוסף: סופה לנדבר – נגד מוחמד ברכה – בעד עמיר פרץ –
אופיר פינס-פז: על חשבון ישראל אחת.
אפי אושעיה: סליחה, חבר הכנסת אופיר פינס-פז לא מחליף אף אחד.
אפי אושעיה: מי שמחליף - - -
נעמי חזן: סליחה, בוועדת הכנסת הייצוג הוא סיעתי ולכן לא על חשבון ישראל אחת.
נעמי חזן: זה ייצוג עצמאי של עם אחד.
יוסי כץ: מי מצביע במקום חבר הכנסת עמיר פרץ?
מיכאל איתן: בלתי אפשרי לקיים בצורה כזאת הצבעה.
שאול יהלום: צריך לשאול את היועצת המשפטית.
ארבל אסטרחן: אם במליאה נקרא שמו של - - -
מיכאל איתן: אני מבקש מיושב ראש הוועדה שימחק אותי מרשימת שמות היוזמים של הצעת החוק.
יוסי כץ: אינני מבין מה קורה כאן?
מיכאל איתן: אני לא רוצה לתמוך בחוק הזה יותר.
יוסי כץ: חבר הכנסת איתן, אינני מסוגל לשמוע ברעש הזה מה שאומרים.
יוסי כץ: אני מבקש שתאפשרו ליועצת המשפטית של הוועדה לומר את דבריה.
ארבל אסטרחן: אם במליאה, כשהקריאו את הרכב הוועדה, נקרא שמו של חבר הכנסת עמיר פרץ – רק חבר מסיעתו יכול להחליף אותו.
נעמי חזן: כאשר כוננה ועדת הכנסת בכנסת החמש עשרה היתה הצעה לתת ייצוג לכל הסיעות ובגלל זה הרכבה של ועדת הכנסת גדול יותר מאשר הרכב הוועדות האחרות - - -
יוסי כץ: אני מקבל את עמדתה של היועצת המשפטית של הוועדה.
אתי בן-יוסף: עמיר פרץ – אינו נוכח זאב בוים - בעד אברהם הירשזון – אינו נוכח ישראל כץ – אינו נוכח
זאב בוים: במקום ישראל כץ חבר הכנסת קרא מצביע.
אתי בן-יוסף: איוב קרא – נגד מיכאל איתן - נגד אמנון כהן -
מיכאל איתן: סליחה, אני בעד הרוויזיה.
אתי בן-יוסף: האם במקום חבר הכנסת אמנון כהן – חבר הכנסת וקנין מצביע?
מיכאל איתן: כל סיעת הליכוד בעד הרוויזיה.
אתי בן-יוסף: איוב קרא בעד הרוויזיה?
אתי בן-יוסף: משולם נהרי -
יצחק סבן: אני מצביע במקומו.
יצחק סבן: בעד.
אתי בן-יוסף: יצחק גאגולה – בעד יאיר פרץ – בעד נעמי חזן – בעד זהבה גלאון - אינה נוכחת.
אתי בן-יוסף: מרינה סולודקין – בעד אליעזר זנדברג –
יוסף יצחק פריצקי: אני מחליף אותו.
יוסף יצחק פריצקי: בעד.
אתי בן-יוסף: רוני מילוא – אינו נוכח שאול יהלום – בעד משה גפני – בעד עבד-אלמאלכ דהאמשה – בעד בנימין אלון - בעד אליעזר כהן – בעד
יוסי כץ: רבותיי, יש רוב ברור בעד הרוויזיה.
יוסי כץ: ההצבעה תתקיים לגופו של עניין במועד שייקבע.
יוסי כץ: יושב-ראש הכנסת, חבר-הכנסת אברהם בורג, ייעדר מן הארץ בשליחות ממלכתית, מיום כ"ז בסיוון התשס"א, 18 ביוני 2001, עד יום ג' בתמוז התשס"א, 24 ביוני 2001.
יוסי כץ: ועדת הכנסת מתבקשת לקבוע ממלא-מקום ליושב-ראש הכנסת לתקופת הזאת.
יוסי כץ: המלצת היושב-ראש – סגן יושב-ראש הכנסת, חבר הכנסת נואף מסאלחה.
יוסי כץ: ה צ ב ע ה בעד – רוב נגד – איו
יוסי כץ: בבקשה, חבר הכנסת אפי אושעיה.
אפי אושעיה: בחבר הכנסת אמנון כהן ובחברת הכנסת סופה לנדבר.
יוסי כץ: אתה מדבר על הפרוטוקול מה-12 ביולי 1999 של הוועדה המסדרת, שבו השר חיים רמון אמר: "אני מדבר רק על ראשות הוועדה.
יוסי כץ: פניות הציבור ברוטציה עם ש"ס, כאשר ישראל אחת תעמוד בראשות הוועדה במחצית התקופה השנייה של הכנסת".
יוסי כץ: חבר הכנסת אמנון כהן, בבקשה.
אמנון כהן: אני מבין שהוסכם על הסכם קואליציוני בין הסיעות, אבל בינתיים היתה החלפת גברי של ראש-ממשלה והיו בחירות.
אמנון כהן: לי נאמר מטעם הסיעה שיש הסכם אחר, בין הממשלה לבין הסיעות, אני לא יודע אם הוא כתוב או לא ואם הוא בהסכמה.
אמנון כהן: לפי ההסכם נאמר שראשות הוועדה תישאר בסיעת ש"ס.
אמנון כהן: אני לא רוצה כרגע לנהל משא-ומתן, אני מציע שיושבי-ראש הסיעות יישבו ביניהם וילבנו את הדברים אם אכן יש הסכם שלא נכתב וצריך לכבד את ההסכם הקודם.
אמנון כהן: לכן אני מציע שבנושא של ההסכם הקואליציוני, שיושבי-ראש הסיעות יגיעו להבנה ולהסכמה, ואם זה יהיה מקובל על כולם זה מקובל.
אמנון כהן: בקשר לרוטציה, אני יודע שהמשך הכהונה של הכנסת בכלל הוארך, ולמעשה אם הרוטציה צריכה להתבצע, היא צריכה להיות עוד שלושה חודשים, כי הבחירות היו בחודש מאי.
אמנון כהן: אני חושב שבכל מקרה, אפילו אם צריכה להיות רוטציה, יש עוד כמה חודשים, על-פי אורך הקדנציה.
אמנון כהן: אני מציע שיושבי-ראש הסיעות יחליטו אם כן ויחליטו מתי.
סופה לנדבר: היה מדובר על חלוקה של שנתיים ושנתיים וחצי.
אפי אושעיה: הקשבתי בקשב רב למה שאמר חבר הכנסת כהן.
אפי אושעיה: אני לא יודע מה הוסכם עם סיעת ש"ס בהסכם הקואליציוני שלהם, זה גם לא עניין של הכנסת.
אפי אושעיה: יש כהונה של הכנסת, ההסכמות התקבלו כאן בוועדת הכנסת ובוועדת ההסכמות שהיתה.
אפי אושעיה: אני מקבל את מה שאומר חבר הכנסת כהן, שכתוב מחצית הקדנציה.
יוסי כץ: מתי נגמרת מחצית הקדנציה?
אפי אושעיה: בעוד כחודשיים.
אפי אושעיה: מדובר על מחצית קדנציה, ולא על חלוקה של שנתיים ושנתיים וחצי, כמו שחברתי אומרת.
סופה לנדבר: אמרתי שאני קדנציה שנייה בכנסת ואילו אמנון כהן רק נכנס, ושאלתי למה התחלפנו בצורה כזאת, והשיבו לי שבגלל שהחלק הראשון יהיה שנתיים והחלק השני יהיה שנתיים וחצי.
אמנון כהן: אל תעשי כאן מניפולציות.
אפי אושעיה: אני משוכנע שמה שאומרת חברת הכנסת לנדבר הוא נכון, אבל יש פרוטוקול ואני מסתמך בתביעה שלי על הפרוטוקול.
אפי אושעיה: בפרוטוקול נאמר מחצית קדנציה עם מחצית קדנציה.
אפי אושעיה: אני מקבל את מה שאומר חבר הכנסת כהן, לכן אני מבקש מאדוני היושב-ראש שוועדת הכנסת תאשרר את מה שכתוב כאן, שנתאם את המועד עם יושב-ראש סיעת ש"ס.
אמנון כהן: צריך לבדוק עם יושב-ראש הסיעה שלנו אם אכן יש הסכם.
יוסי כץ: אני מבקש להציע הצעת סיכום.
יוסי כץ: סיכומי הוועדה המסדרת מחייבים את הצדדים, כמובן למעט דברים שהוסכם עליהם אחרת בהסכמים הקואליציוניים שהונחו על שולחן הכנסת.
יוסי כץ: לא הונח שום הסכם על שולחן הכנסת, ולכן ההחלטות של הוועדה המסדרת מחייבות את הצדדים.
יוסי כץ: הואיל והפרוטוקול מדבר על חלוקה של שתי תקופות כהונה, מחצית מתקופת הכהונה של הכנסת הזאת חבר הכנסת אמנון כהן והמחצית השנייה חבר כנסת מסיעת העבודה, וזה אושר בוועדה המסדרת, אנחנו נחזור ונאמץ את ההחלטה הזאת.
אפי אושעיה: אנחנו נבקש ממנהלת הוועדה שתעשה חישוב ותגיד לנו מה המועד המדויק של מחצית תקופת הכהונה.
סופה לנדבר: אני רוצה שנקבע את המועד עכשיו.
יוסי כץ: חברת הכנסת סופה לנדבר נבחרה על-ידי סיעת העבודה?
אפי אושעיה: היא המועמדת של סיעת העבודה.
יוסי כץ: אם כך, חברת הכנסת סופה לנדבר תחליף בראשות הוועדה לפניות הציבור את חבר הכנסת אמנון כהן, בחלוף מחצית מתקופת הכהונה של הכנסת הזאת.
יוסי כץ: אנחנו פטורים מלכנס פעם נוספת את ועדת הכנסת לצורך העניין.
אמנון כהן: אני מבקש שלאחר שייקבע התאריך, שהדבר יבוא לאישור בוועדה.
יוסי כץ: אני מציע שתשאיר את ההחלטה כמו שהיא ואנחנו נסכם בינינו את התאריך המדויק, ביחד עם ראשי הסיעות.
יוסי כץ: המלצה למינוי יושב-ראש לוועדה המיוחדת לעניין הצעת חוק שירות הביטחון (דחיית שירות לתלמידי ישיבות שתורתם אומנותם)(הוראת שעה)
יוסי כץ: הנושא הבא על סדר היום הוא המלצה למינוי יושב-ראש לוועדה המיוחדת לעניין הצעת חוק שירות הביטחון (דחיית שירות לתלמידי ישיבות שתורתם אומנותם)(הוראת שעה).
יוסי כץ: אתמול הושג סיכום בין ראש-הממשלה לבין השר המייצג, בעקבות שיחות שהתקיימו בין כל המעורבים בנושא.
יוסי כץ: לפי הסיכום הזה ההצעה לוועדת הכנסת היא, שאנוכי אשמש כיושב-ראש הוועדה.
אפי אושעיה: במיוחד שיושב-ראש ועדת הכנסת הקודם היה גם יושב-ראש הוועדה המיוחדת.
יוסי כץ: אני אחליף את סאלח טריף.
יוסי כץ: אם יש למישהו התנגדות, בבקשה.
יוסי כץ: אם לא, אפשר להצביע על ההצעה.
משה גפני: למען הסר ספק, אני הייתי בסוד בחירתו של השר סאלח טריף, חבר הכנסת לשעבר שהיה יושב-ראש ועדת הכנסת.
משה גפני: אנחנו חברים בוועדת הכנסת ואנחנו יודעים שאין קשר בין יושב-ראש ועדת הכנסת ליושב-ראש ועדה מיוחדת כלשהי.
משה גפני: ועדת הכנסת ממנה הרבה מאוד פעמים ועדות משותפות, ועדה מיוחדת וכולי, וזה לא בהכרח יושב-ראש ועדת הכנסת, להפך.
משה גפני: זה לא היה מהלך שבלוני.
אפי אושעיה: אף אחד לא אמר שהיה מהלך שבלוני.
משה גפני: למען הסר ספק, כדי שלא יוכל לבוא מישהו ולומר שבראשות הוועדה המיוחדת תמיד יעמוד יושב-ראש ועדת הכנסת.
משה גפני: אני לא יודע מתי יסתיימו תפקידיה, אני מקווה שמהר אבל אי-אפשר לדעת.